text: Matud ni Dr Dumalu-an, ang dragonboating sa Bohol nakalahutay na sulod sa 13 ka tuig apan napadaplin sa milabay nga mga katuigan tungod sa mga pagdili dala sa sakit nga COVID.
text: #000004
text: Ang Bohol, maoy giisip nga duyanan sa dragon-boating sa Central Visayas, ug saysay pa ni Dumalu-an, ang Bohol mao na ang nagpasugod sa ma dragonboat teams sa Sugbo kay aduna kini gamit ug wala magsalig sa nasudnong tig-pasiugda aron maghimo sa mga paduwa ug mga programa aron ugmaron ang grassroots nga mga mamugsayay.
text: #000005
text: Gani, dugang niya nga ilang gikalipay nga ang Sugbo nakahimo na og sika nga dragonboat team nga gilangkoban sa mga mamugsayay nga pulos adunay kabilinggan.
text: #000006
text: Ang PADS o Philippine Accessibility Dragonboating Services (PADS) gilangkoban sa mga bakol, may suliran sa panan-aw ug may kabilinggan apan pwede pa nga makabugsay.
text: #000007
text: Tungod sa pandemya, napaundang ang dragon boating apan gipabalik kini sa iyang popularidad dala sa bag-ong glow in the dark dragonboat races dinhi sa K of C Drive magabii.
text: #000008
text: Kap-os sa pandemya, subay usab sa pangampanyag balik sa mga lumilihok sa turismo sa pagpang-engganyo sa mga turista nga mobalik sa Bohol, gipukaw na ang nahikatulog nga dragon.
text: #000009
text: Libo-an ka mga dragon boat teams sa tibuok kalibutan ang naa nagpaabut na lamang nga imbitaron aron moanhi, butyag pa ni Dumaluam, kang kinsa nga Bohol Paddlers Association Incorporated (PBAI) na affiliate sa nasudnong pederasyon sa dragonboating sa nasud.
text: #000011
text: Kaniadto, maikog kita nga mangimbitar sa mga dragon boat teams tungod kay wala kita’y igo nga pasilidad, dayag sa doctor nga paddler nga taga Panglao.
text: #000012
text: Sulod sa milaby nga napuklo ug tulo ka tuig ilabi na sa panahon sa pandemya, nakapatukod na usab og liboan ka mga rooms sa mga hotels ug resorts sa Bohol, mga pasilidad nga magamit nga kapuy-an sa mga pundok sa dragonboaters nga moanhi unya.
text: #000013
text: Ang usa ka dragon boat crew mahimong moabut sa 22, ngadto sa labing gamay, ug maglumba sa dinungan nga pagbugsay aron mas mapatulin ang sakayan.
text: #000014
text: Sa umaabut nga Hulyo himoon ang international dragon boat festival dinhi sa Bohol, segun pa ni Gonzales.
text: #000015
text: Samtang mahitabo kini, himoon sa mga local organizers sa dragonboatings a Bohol ang ginagmay nga mga lumba nga apilan sa mga kalungsuran aron mapili ang mga potensyal nga mga paddlers nga molangkob sa team Bohol sa umaabot nga lumba. (RAHC/PIA7 Bohol)
text: #000016